264 DE PAKENTIBUS ET L1BEHJS. 



massa sanguinis, non multum pensi habent, utrum sint 

 corpore proprio editi, necne ? Atque si verum dicendum 

 sit, in natura non multum interest; adeo ut saepe videamus, 

 nepotem avunculo magis similem, aut cognato, quam 

 parenti proprio, prout sanguis casu quodam derivatur. 

 Curent parentes, in tenera aetate filiorum suorum, cui vitae 

 generi illos destinent: turn enim maxime sunt flexibiles, 

 et cerei. Neque in hac electione respiciant nimis incli- 

 nationem filiorum ipsorum ; quasi illud melius arrepturi 

 sint, ad quod maxime videntur propensi. Verum est, si 

 affectus, aut aptitudo puerorum, sit erga aliquod studium 

 insignis, non expedire, ut quis naturae, aut indoli repugnet: 

 sed, ut plurimum praeceptum illud sanum est: &quot;Optimum 

 elige, suave et facile illud faciet consuetude.&quot; Fratres 

 juniores plerunque sunt fortunts filii : sed raro, aut nun- 

 quam, prosperum sortiuntur exitum, quaiido exhaeredantur 

 seniores. 



VIII. DE NUPTIIS ET CCELIBATU. 



Qui uxorem duxit, et liberos suscepit, obsides fortunae 

 dedit; sunt enim magnorum conatuum impedimenta; sive 

 ad virtutem tendat quis, sive ad improbitatem : certe 

 praestantissima (ut alibi diximus) in usum reipublicae opera, 

 et merita, a viris profecta sunt, prole carentibus ; qui tam 

 affectu, quam fortunis, rempublicam connubio sibi junxe- 

 runt, et dotarunt. Attamen rationi videatur magis consen- 

 taneum, ut qui liberos relinquunt, majorem futurorum 

 temporum curam gererent ; ad quae satis norunt, charissima 

 ilia sua pignora oportere transmitti. Sunt tamen, qui 

 licet, liberis careant, tamen memoriae suae incuriosi sunt, 

 et cogitationes vitae tantum curriculo terminant, et tempora 

 futura ut ad se nihil pertinentia, ducunt. Imo et alii 

 nonnulli, uxorem et liberos, tantum in rationibus expen- 

 sarum habent. Quinetiam reperiuntur aliqui fatui avari, 

 qui gloriantur fere se liberis carere, ut habeantur tanto 

 ditiores. Audiverunt scilicet aliquos dicentes, &quot; Talis 

 quispiam est ditissimus ;&quot; alios autem subinferentes, &quot; At 

 liberis compluribus oneratur:&quot; quasi divitiarum hoc esset 

 decrementum. Verum ccelibatus causa maxime frequens, 

 est libertas; praesertim, in quibusdam animis sibi compla- 

 centibus et phantasticis ; qui omnis restrictionis sensum 

 nacti sunt tam acutum, ut cingula et periscelidas fere 

 habeant pro vinculis et compedibus. Viri ccclibes optimi 



